في اوروبا ناس كتير ماتوا في الحرب العالمية التانية. ونتيجة لكده، في نهاية الحرب كان في يتامى كتير هناك. راجل اسمه Hermann Gmeiner كان عايز يساعد الاطفال دول. فكرته كانت بسيطة. كان عايز اليتامى يبقى عندهم بيت، وكان عايز يبقى عندهم رعاية وحنية الوالدين. Gmeiner طلب من الناس يدوله فلوس. وبالفلوس دي بنى اول قرية SOS للأطفال في Imst في النمسا. افتتحت في 1949. وده معنى SOS يعني "انقذوا ارواحنا". يعني "من فضلكم ساعدونا!" قرية SOS للأطفال بتساعد اليتامى.

فكرة Hermann Gmeiner لمساعدة اليتامى انتشرت بسرعة في كل العالم. في 1983 كان في 170 قرية SOS للأطفال في العالم. ناس في بلاد كتير بيدوا فلوس عشان يساعدوا القرى. دلوقتي الاطفال من اول قرية كبروا. دلوقتي بعضهم بيشتغل في قرى SOS تانية للأطفال.

في قرى SOS اليتامى بيعيشوا في مجموعات عائلية. في كل قرية في بيوت كتير. اكبر قرية فيها 40 او 50 بيت! بين 7 و10 اطفال بيعيشوا في البيت. ست بتعيش مع كل مجموعة اطفال وبتهتم بيهم. بتديهم حب وحنية كتير. بتطبخلهم وبتعملهم بيت مريح وسعيد.

طبعاً، الاطفال مش بيقضوا كل وقتهم في القرية. بيروحوا المدرسة، بيخرجوا مع صحابهم. لكن القرية بتديهم بيت - احياناً لأول مرة في حياتهم.
اليتيم هو الطفل اللي _.
ملوش اخ ملوش اخت ملوش ابوين كل اللي فات